
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/76/2025 8725201779 17. 06. 2025 JUDr. Marián Furman ECLI:SK:OSPP:2025:8725201779.3
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, vo veci starostlivosti súdu o maloleté dieťa: A. B., nar. XX.XX.XXXX, bytom ako matka, zastúpená kolíznym opatrovníkom: Úrad práce, sociálnych vecí a rodiny Poprad, dieťa rodičov – matka: C. B., nar. XX.XX.XXXX, trvale bytom D. XXX/XX, XXX XX C. a otec: E. F., nar. XX.XX.XXXX, trvale bytom G. XXX/XX, XXX XX G., v konaní o zvýšenie výživného na maloleté dieťa, takto rozhodol: S c h v a ľ u j e rodičovskú dohodu v nasledovnom znení: I. M e n í rozsudok Okresného súdu Poprad č. k. 10Pc/10/2020 – 19 zo dňa 28.08.2020 tak, že z v y š u j e výživné zo strany otca pre maloleté dieťa: A. B., nar. XX.XX.XXXX zo sumy 30% percent zo sumy životného minima na neplnoleté, nezaopatrené dieťa mesačne na sumu 95,- eur mesačne od 01.06.2025, ktoré je otec p o v i n n ý platiť matke vždy do 15. dňa v mesiaci vopred. II. Dlžné výživné za obdobie od 01.06.2025 do 30.06.2025 spolu vo výške 95,- eur je otec povinný zaplatiť do rúk matky v lehote do 30.06.2025. III. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie. 4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po
vyhlásení rozsudku vzdali písomne do zápisnice o pojednávaní (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725201779.3 (dáta aktuálne k 4. 11. 2026). Záväzné je znenie zverejnené súdom.




